尖沙咀茶記西多士撕2件上碟 勁多油似炸燶 售價震驚網民:好貴
西多士是港式下午茶熱門餐點之一,但近日就有食客分享於尖沙咀茶記吃到另類西多士的經歷,她當天點了價值52元的西多士連飲品套餐,不過西多士居然被撕成「一分二」上碟,加上碟面充斥着炸油,西多士麵包皮更黐着疑是炸燶的黑色焦塊,揚言「絕對無下次」。有網民批評西多士賣相奇差,「俾老鼠咬過咁」、「咁都可以拎得出嚟俾客」,又感嘆香港飲食業每況愈下,「唔好怪港人北上搵食」。
該食客在facebook群組「
」上傳1張圖片,指日前到尖沙咀海防道熟食中心光顧某間茶餐廳,點西多士連飲品套餐,承惠52元,不過卻首次見到西多士「咁樣上碟」,大呻「唔知係我孤陋寡聞定見識少」。如圖所示,該件西多士被分成2件上碟,碟面充斥炸油,西多士有黑色焦塊。樓主不禁驚訝表示「從未見過西多士係一分為二」,又稱味道則一般,揚言「絕對無下次」。
帖文一出,有網民直言「個賣相真係唔多掂」,「俾老鼠咬過咁」、「似隔籬枱唔要拎返入廚房,叮熱再俾你」、「正宗港式劣食」、「仲以為係雞翼加西多士」、「陳年老油又多油焦,片包仲要爛X埋」、「咁都可以拎得出嚟俾客」、「飲食業已經咁困難,為咗1塊西多士而損失1個客人,值得嗎?」、「唔好怪港人北上搵食」。
有網民質疑樓主為何不要求更換,樓主回覆指擔心被「加料」,又苦笑「可能佢知我同我老公一齊去食,所以將佢分開一大一細」,有留言就揶揄「包安全,試食咗無骨先俾你,真有心」、「你無要求免切」。
(FB「香港茶餐廳及美食關注組」)